**«SUB. 7.2.10 - Αποκατάσταση του Τεμένους Ορτά στη Βέροια»**

Το έργο «SUB. 7.2.10 - Αποκατάσταση του Τεμένους Ορτά στη Βέροια» με κωδικό ΟΠΣ ΤΑ 5150165 έχει ενταχθεί στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU, με συνολική δημόσια δαπάνη ύψους 450.000€.

Το οθωμανικό τέμενος Ορτά (15ος αι.) βρίσκεται στο κέντρο της Βέροιας και αντιμετωπίζει σοβαρά θέματα ετοιμορροπίας. Οι εργασίες για την αποκατάσταση του περιλαμβάνουν:

-Καθαιρέσεις αποσαθρωμένων και νεωτερικών στοιχείων (επιχρίσματα, τσιμεντοκονιάματα κα)

-Επισκευή και ενίσχυση τοιχοποιιών (αρμολόγηση,ενεμάτωση, συρραφές, ανακτίσεις κ.α)

-Δομική αποκατάσταση προστώνου και στέγασης του

- Τοποθέτηση περιμετρικών ελκυστήρων

-Αποκαταστάσεις: θόλου (και τελική επικάλυψη με μολυβδόφυλλα)/ αρχικών ανοιγμάτων α στάθμης με τα μαρμάρινα περιθυμώματά τους και ξύλινα κουφώματα/ αρχικών ανοιγμάτων β στάθμης με μαρμάρινα διάτρητα θωράκια/ δαπέδου, διερεύνηση αρχικής στάθμης και υλικού και συμπλήρωση

-Επίχριση εσωτερικών επιφανειών

-Συντήρηση αρχαίων κονιαμάτων και αισθητική αποκατάσταση διακοσμημένων επιφανειών

- Περιμετρική αποχωμάτωση και διερεύνηση θεμελίων

-Αποκατάσταση μιναρέ

- Δημιουργία εποπτικού υλικού - δράσεις δημοσιότητας

